b'\n_START_ARTICLE_\nVisdalen\n_START_PARAGRAPH_\nVisdalen er en dal i Jotunheimen, i Lom kommune i Oppland. Den g\xc3\xa5r fra s\xc3\xb8r til nord mellom de to h\xc3\xb8yeste fjellene i Norge, Galdh\xc3\xb8piggen i vest og Glittertinden i \xc3\xb8st. Den er en sidedal til B\xc3\xb8verdalen. Rundt femten kilometer opp i dalen ligger turisthytta Spiterstulen, p\xc3\xa5 1 106 meter over havet. Det g\xc3\xa5r bomvei opp til Spiterstulen. Gjennom dalen l\xc3\xb8per elva Visa. \xc3\x98vre del av dalen, s\xc3\xb8r for Spiterstulen, ligger i Jotunheimen nasjonalpark.'